Са пролетеском бригадом учествовао је у борбама у Босни и Херцеговини: на Улогу, Добром Долу, код Јајца, Коњица. Истакао се у бици за рањенике када се водила борба за спашавање болнице са 4.000 рањеника. Његов вод добио је задатак да затвори један од најосетљивијих праваца који је водио ка Коњицу. Вод је одолевао нападима Немаца на Иван планини, а онда је Шпиро наредио јуриш како би заузели доминантне положаје. У том нападу је Шпиро погинуо, али Немци нису успели да дођу до рањеника.